Kraftur

Æfing hjá FítonsKrafti
2017-08-29 17:30 - 18:30, 2017-10-31 17:30 - 18:30 UTC | Heilsuborg, Bíldshöfði 9, Reykjavík, 110, Iceland
FítonsKraftur er endurhæfing í formi hreyfingar og útivistar fyrir ungt fólk sem greinst hefur með krabbamein.
Æfingar eru í Heilsuborg 2x í viku undir handleiðslu Atla Más Sveinssonar íþróttafræðings. Frekari upplýsingar og skráning má finna hér.

Opinn viðtalstími á spítalanum
2017-08-09 10:00 - 11:00 | Landspítalinn, Reykjavík, Reykjavík, 101, Iceland
Opinn viðtalstími á dagdeild blóð-og krabbameinslækninga 11-B alla miðvikudaga frá kl. 10:00-11:00. Ef þið hafið spurningar varðandi réttindi ykkar eða aðra þjónustu hjá Krafti. Verið velkomin 🙂

Bíókvöld með Ungliðahópnum
2017-10-12 20:00 - 22:30 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Fimmtudagskvöldið 12. október næstkomandi verður bíókvöld í Krafti þar sem Ungliðahópurinn ætlar að hittast kl. 20:00 og horfa á einhverja geggjaða bíómynd saman á skjávarpa s.k. movienight stemmning.
Boðið verður uppá popp og kók.
Áhugasamir skrái sig með því að hafa samband við Kristján.
Ungliðahópurinn er fyrir ungt fólk sem greinst hefur með krabbamein á aldrinum 18-29 ára og aðstandendur. Hópurinn hittist tvisvar sinnum í mánuði og er samstarfsverkefni Krafts, Ljóssins og SKB.
Umsjónarmaður hópsins er Kristján Friðriksson, s: 866 2826 og tölvupóstur: kristjan.fridriks@gmail.com

Innanmein eða krabbamein? - fyrirlestur
2017-10-17 17:15 - 18:30 | Kraftur – Stuðningsfélag fyrir ungt fólk sem greinst hefur með krabbamein og aðstandendur, Skógarhlíð 8, Reykjavík, Reykjavík, 105, Iceland
Þriðjudaginn 17. október nk. verður haldinn annarfyrirlesturinn í mánaðarlegri fyrirlestraröð Krafts – Ungt fólk og krabbamein.
Dr. Ólína Kjerúlf Þorvarðardóttir, þjóðfræðingur, rýnir í elstu lækningabækur, skoðar veikindi til forna og fjallar um lækningaaðferðir á innanmeinum sem hugsanlega hafa verið krabbamein.
Fyrirlesturinn hefst kl 17.15 og verður haldinn í húsakynnum Ráðgjafarþjónustu Krabbameinsfélags Íslands, Skógarhlíð 8, 1. hæð
Hér má sjá viðburðinn inn á Facebooksíðu félagsins.
Allir eru velkomnir og boðið verður upp á léttar veitingar.

Brjóstsykursgerð hjá Ungliðahópnum
2017-10-19 20:00 - 22:00 | Ljósið, Langholtsvegur 43, Reykjavík, Iceland
Brjóstsykursgerð hjá Ungliðahópnum. Frekari upplýsingar þegar nær dregur.
Ungliðahópurinn er fyrir ungt fólk sem greinst hefur með krabbamein á aldrinum 18-29 ára og aðstandendur. Hópurinn hittist tvisvar sinnum í mánuði og er samstarfsverkefni Krafts, Ljóssins og SKB.
Umsjónarmaður hópsins er Kristján Friðriksson, s: 866 2826 og tölvupóstur: kristjan.fridriks@gmail.com

FítonsJóga
2017-10-26 17:30 - 18:30 | Heilsuborg, Bíldshöfði 9, Reykjavík, 110, Iceland
Fimmtudaginn næstkomandi 26.október stendur FítonsKraftur fyrir jógatíma í Heilsuborg sem er félagsmönnum Krafts opinn og að kostnaðarlausu.
Tíminn byrjar kl. 17:30 til 18:30. Heilsuborg er til húsa að Bíldshöfða 9, Höfðinn.
Elín Skúladóttir mun leiða tímann. Hún lærði til yogakennara í Bretlandi fyrir rúmum áratug. Hún hefur einnig að mestu lokið meistaranámi í íþróttafræði við HÍ. Í upphafi sigldi Elín um höfin blá á skemmtiferðarskipi og kenndi yoga en síðan hún kom í land hefur hún kennt hot yoga í Hress í Hafnarfirði. Elín er sjálf meðlimur í „the awesome club that nobody wants to join“.
Fyrri hluti tímans verður tileinkaður sólinni eða kraftinum, þá flæðum við úr einni stöðu í þá næstu og virkjum kraftinn í okkur. Seinni hluti tímans verður tileinkaður mánanum eða mýktinni. Teygjum, slökun og læknandi möntrunni „Om Shree Dhanvantre Namaha“.

FítonsKraftur í Mjölni með Sunnu Tsunami
2017-10-28 11:00 - 13:00 | Mjölnir, Flugvallarvegur 3, Reykjavík, Reykjavík, 101, Iceland
FítonsKraftur ætlar að skella sér í Mjölni laugardaginn 28.október þar sem Sunna Tsunami ætlar að taka á móti hópnum. Lærð verður grunntækni í MMA og Sunna kennir okkur góða takta. Æfingin er opin öllum Kraftsfélögum, líka þeim sem hafa ekki verið að stunda æfingar með FítonsKrafti. Skráning fer fram í gegnum Atla þjálfara með því að senda honum póst á fitonskraftur@kraftur.org.
Frekari upplýsingar er gefur Atli líka í síma 663-2252.

Spilakvöld Ungliðahópsins
2017-11-02 20:00 - 22:00 | Ljósið, Langholtsvegur 43, Reykjavík, Iceland
Fimmtudaginn 2. nóvember verður spilakvöld hjá Ungliðahópi Ljóssins, Krafts og SKB. Við ætlum að hittast kl. 20:00 í Ljósinu og eiga skemmtilegt kvöld saman þar sem við spilum einhver geggjuð spil.
Ef þið eigið skemmtilega spil að þá hvet ég ykkur endilega að taka þau með ykkur á spilakvöldið 🙂
Ungliðahópurinn er fyrir ungt fólk sem greinst hefur með krabbamein á aldrinum 18-29 ára og aðstandendur. Hópurinn hittist tvisvar sinnum í mánuði og er samstarfsverkefni Krafts, Ljóssins og SKB.
Umsjónarmaður hópsins er Kristján Friðriksson, s: 866 2826 og tölvupóstur: kristjan.fridriks@gmail.com

Perlað með Krafti á Akureyri
2017-11-04 13:00 - 17:00 | Akureyri, Akureyri, Akureyri, Akureyri, 600, Iceland
Kraftur ætlar að perla með Akureyri og nágreinni laugardaginn 4.nóvember milli kl. 13 – 17. Staðsetning á Akureyri er óstaðfest
Armböndin eru með áletruninni „Lífið er núna“ og eru auðveld í samsetningu svo allir geta tekið þátt, börn sem fullorðnir.
Við óskum eftir kröftugum sjálfboðaliðum til að taka þátt í þessu skemmtilega verkefni með okkur. Öll armbönd eru perluð í sjálfboðavinnu og því mikil hugsjón bakvið hvert armband ♥ En allur ágóði af sölu armbandanna rennur til Krafts – stuðningsfélag fyrir ungt fólk sem greinst hefur með krabbmein og aðstandendur.
Sjálfboðaliðar geta komið á milli kl. 13 og 17 laugardaginn 4.nóvember og perlað af krafti.
Það mun vera heitt á könnunni og tökum vel á móti ykkur 🙂
KOMIÐ OG PERLIÐ MEÐ KRAFTI ♥

FítonsKraftur - Körfuboltaæfing með Pálmari Ragnarssyni
2017-11-12 12:00 - 14:00 | Langholtsskóli, Holtavegur 23, Reykjavík, Reykjavík, 104, Iceland
Sunnudaginn 12.nóvember kl. 12:00 ætlar FítonsKraftur að taka körfuboltaæfingu með Pálmari Ragnarssyni en Pálmar hefur verið að þjálfa yngri flokka hjá KR og nú hjá Val með góðum árangri. Pálmar er mikill peppari og var meistarinn í síðasta meistaramánuði.
Æfingin er opin öllum Kraftsfélögum, líka þeim sem hafa ekki verið að stunda æfingar með FítonsKrafti. Endilega látið vita af þátttöku með því að hafa samband við Atla þjálfara eða senda honum póst á fitonskraftur@kraftur.org.
Pálmar er bæði fyrirlesari og körfuboltaþjálfari sem hefur náð mjög góðum árangri með yngri flokkum í KR og núna í VAL.
Í fyrirlestrunum fjallar hann um aðferðir reynslu sína í þjálfun barna og unglinga og hvernig tengja má þær hugmyndir yfir á samskipti fullorðinna á vinnustöðum. Þar leggur hann áherslu á það að láta öllum líði eins og þeir séu mikilvægur hluti af hópnum, hvernig við getum haft hvetjandi áhrif á fólkið í kringum okkur og hvernig við tökum á móti nýju fólki.
Frekari upplýsingar er gefur Atli líka í síma 663-2252.

Stuðningsfulltrúanámskeið Krafts og RÞ
2017-11-20 17:00 - 21:00
Stuðningsfulltrúanámskeið fyrir verðandi stuðningsfulltrúa í stuðningsneti Krafts og Ráðgjafarþjónustu Krabbameinsfélagsins verður haldið þriðjudagana 20. nóvember og 27. nóvember, frá klukkan 17:00 til 21:00. Námskeiðið verður haldið í sal Ráðgjafarþjónustunnar á fyrstu hæð í húsnæði Krabbameinsfélagsins, Skógarhlíð 8.
Námskeiðið er bæði ætlað þeim sem hafa greinst með krabbamein og hafa lokið við krabbameinsmeðferð sem og aðstandendum, sem vilja styðja við einstaklinga sem eru í svipuðum sporum.
Til að taka þátt á námskeiðinu þarf að skrá sig á netfanginu salfraedingur@kraftur.org eða með því að fylla út þetta skráningarform.
Frekari upplýsingar má sjá hér.
